cyanic-selkie/wikianc huggingface dataset:
ელსი ვაიკიკი
ისტორია
ვაიკიკის პირველი საზღვარგარეთის მაღაზია 2009 წელს რუმინეთში გაიხსნა. ამის შემდეგ, კომპანია გავიდა აზერბაიჯანის, ალბანეთის, ბელარუსის, ბულგარეთის, ბოსნია და ჰერცეგოვინას, საქართველოს, ეგვიპტის, ერაყის, ირანის, ყაზახეთის, კოსოვოს, მაკედონიის, მაროკოს, მოლდოვეთის, პოლონეთის, რუსეთის, საუდის არაბეთის, სირიის, უკრაინისა და ყირგიზეთის ბაზრებზე. მოგვიანებით, ვაიკიკი სპარსეთის ყურის ქვეყნების ბაზრებზეც გავიდა. ყაზახეთში, კომპანიის პირველი მაღაზია 2010 წელს, ნურ-სულთანში გაიხსნა, მოგვიანებით, ქვეყნის მასშტაბით ბრენდის კიდევ 34 მაღაზია გაიხსნა.
2011 წელს, ვაიკიკი თურქეთის ლიდერი კომპანია გახდა საცალო მზა ტანსაცმლის ვაჭრობის მიხედვით. 2023 წლისთვის, LC Waikiki გეგმავს გახდეს ევროპის სამი კომპანიიდან ერთ-ერთი, ტანსაცმლით საცალო ვაჭრობის მიხედვით.
სქოლიო
კატეგორია:თურქული ბრენდები კატეგორია:თურქეთის კომპანიები კატეგორია:1985 წელს დაარსებული კომპანიები
ვილიალბა-დელ-ალკორი
ვილიალბა-დელ-ალკორი (Villalba del Alcor) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის ელ-კონდადოს კომარკის შემადგენლობაში. ფართობი — 62 კმ². მოსახლეობა — 3366 კაცი (2020 წ.).
ამენჰერხეპშეფი
ამენჰერხეპშეფი — ძველი ეგვიპტის პრინცი მეოცე დინასტიიდან, ძველი ეგვიპტის ახალი სამეფოს პერიოდის დროს. ამენჰერხეპშეფი ეგვიპტის ფარაონის რამსეს VI-ის და დედოფალ ნუბხესბედის შვილი იყო.
ვილიალბა-დელ-ალკორი
სქოლიო
კატეგორია:უელვის მუნიციპალიტეტები
ამენჰერხეპშეფი
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოცე დინასტიის პრინცები
თენგიზ აბუსერიძე
თენგიზ აბუსერიძე (დ. 8 ნოემბერი, 1945) — ქართველი ინჟინერი.
ბიოგრაფია
თენგიზ აბუსერიძე დაიბადა 1945 წლის 8 ნოემბერს, ქალაქ სამტრედიაში. მან 1972 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი.
სხვადასხვა დროს მუშაობდა საქართველოს მშენებლობის სამინისტროს N2 სამშენებლო ტრესტში, გაერთიანება „თბილქალაქმშენის“ მიწისქვეშა სამუშაოების ტრესტში, ხორცისა და რძის მრეწველობის სამინისტროს სპეციალიზებულ სამშენებლო სამმართველოში, საქართველოს ფიზკულტურისა და სპორტის სახელმწიფო კომიტეტის სამშენებლო სამმართველოს მთავარ ინჟინრად, სამმართველოს უფროსად, სამშენებლო ტრესტის მმართველად, შპს „მერცხლის“ პრეზიდენტად, სამმართველოს უფროსად, ცეკავშირის სამშენებლო სამმართველოს უფროსად.
მისი მონაწილეობით შესრულდა გარე ქსელებისა და კეთილმოწყობის სამუშაოები ქალაქ თბილისის გლდანის, ვაზისუბნისა და ვარკეთილის მიკრორაიონებში; აიგო წყალსადენი და გადასასვლელი ხიდი დუშეთის რაიონის სოფელ გიორგიწმინდაში, სინთეტიკური და მწვანესაფარიანი საფეხბურთო სტადიონები — თბილისში, ლესელიძესა და გრიგოლეთში; წყალსათხილამურო კომპლექს „მალთაყვას“ ელექტროტაბლო — ფოთში, „მერსედეს-ბენცის“ მაღაზია-სალონი — ქალაქ თბილისში.
რესურსები ინტერნეტში
კატეგორია:ქართველი ინჟინრები კატეგორია:დაბადებული 8 ნოემბერი კატეგორია:დაბადებული 1945
ალექსანდროვსკი-სადი (მოსკოვის მეტრო)
რესურსები ინტერნეტში
კატეგორია:მოსკოვის მეტროსადგურები
ამენემოპეტი (პრინცი)
ამენემოპეტი — ძველი ეგვიპტის პრინცი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. ამენემოპეტი ეგვიპტის ფარაონის ამენჰოტეპ II-ის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეთვრამეტე დინასტიის პრინცები
აკატონე
აკატონე (Accattone) — პიერ პაოლო პაზოლინის 1961 წლის, სადებიუტო ფილმი. ფილმში არაპროფესიონალი მსახიობები მონაწილეობენ. ფილმში ასახულია მეორე მსოფლიო ომის შემდგომი პერიოდის იტალიაში მეძავების, ქურდებისა და საზოგადოების დაბალშემოსავლიანი ფენების ცხოვრება.
რესურსები ინტერნეტში
კატეგორია:იტალიური ფილმები კატეგორია:იტალიურენოვანი ფილმები კატეგორია:1961 წლის ფილმები კატეგორია:შავ-თეთრი ფილმები კატეგორია:დრამატული ფილმები კატეგორია:პიერ პაოლო პაზოლინის ფილმები
ვილიარასა
ვილიარასა (Villarrasa) — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის ელ-კონდადოს კომარკის შემადგენლობაში. ფართობი — 72 კმ². მოსახლეობა — 2211 კაცი (2020 წ.).
სქოლიო
კატეგორია:უელვის მუნიციპალიტეტები
ხერტეკ ანჩიმაა-ტოკა
ხერტეკ ანჩიმაა-ტოკა (დ. 1 იანვარი, 1912, კოპ-სოოკი, — გ. 4 ნოემბერი, 2008, კიზილი, ტუვა, რუსეთი) — ტუველი და საბჭოთა სახელმწიფო მოღვაწე. სალჩაკ ტოკას ცოლი. პირველი ქალი მსოფლიოს ისტორიაში, რომელიც იყო ქვეყნის მეთაური არჩევით თანამდებობაზე.
ბიოგრაფია
ხერტეკ ანჩიმაა დაიბადა 1912 წლის ზამთარში ჩინეთში (საიდანაც შემდეგ გადავიდა ტუვაში). მოგვიანებით მან თავის დაბადების დღედ დააწესა წელიწადის პირველი დღე. 1918 წლის ყვავილის ეპიდემიამ შეიწირა მისი მამა და დები. სკოლაში სწავლობდა მონღოლურ ენაზე. 1930-იან წლებში შემოიღეს ტუვის დამწერლობა და იგი იყო ერთ-ერთი პირველი ვინც იგი აითვისა (18 წლის ასაკში). ტუვის სახალხო რესპუბლიკის მომავალი ლიდერი 1931 წელს გახდა ტუვის სახალხო-რევოლუციური პარტიის წევრი.
1935 წელს დაასრულა მოსკოვის სტალინის სახელობის აღმოსავლეთის მუშათა კომუნისტური უნივერსიტეტი. სწავლის პერიოდში დაკავდა ხელოვნებით, როგორც მომღერალი მონაწილეობდა ტუველების სახალხო სიმღერების გრამაფონის პირველი ფირფიტის ჩაწერაში. ტუვაში დაბრუნების შემდეგ მუშაობდა ტუვის სახალხო რესპუბლიკის ახალგაზრდა რევოლუციონერთა კავშირის ცენტრალურ კომიტეტში. 1938 წლიდან ხელმძღვანელობდა ტუვის სახალხო-რევოლუციური პარტიის ქალთა განყოფილებას.
1940 წელს ხერტეკ ანჩიმაა გახდა ტუვის სახალხო რესპუბლიკის მცირე ხურალის (პარლამენტის) თავმჯდომარე, ამ თვალსაზრისით გახდა მსოფლიოს ისტორიაში პირველი ქალი პარლამენტის თავმჯდომარე და იურიდიულად სახელმწიფოს ხელმძღვანელიც.
ტუვის სახალხო რესპუბლიკის დამოუკიდებლობის გაუქმებისა და 1944 წელს მის ბაზაზე სსრკ-ის შემადგენლობაში ტუვის ავტნომიური ოლქის ჩამოყალიბების შემდეგ ხერტეკ ანჩიმაა-ტოკა 1961 წლამდე მუშაობდა ტუვის საოლქო აღმასკომის თავმჯდომარის მოადგილედ. 1961 წლიდან 1979 წლამდე ტუვის ასსრ-ს მინისტრთა საბჭოს თავმჯდომარის მოადგილედ. 1979 წლიდან პენსიაზეა. გარდაიცვალა 2008 წლის 4 ნოემბერს 96 წლის ასაკში.
ოჯახი
ხერტეკ ანჩიმაა-ტოკა გათხოვილი იყო ტუვის სახალხო რესპუბლიკის (მოგვიანებით ტუვის ავტონომიური ოლქის) ხელმძღვანელ სალჩაკ ტოკაზე. მათ ჰყავდათ 5 შვილი. ტუვის ფილარმონია ატარებს მათი შვილის ვიქტორ ტოკას სახელს, რომელიც იყო მისი ხელმძღვანელი.
სქოლიო
კატეგორია:საბჭოთა კავშირის პოლიტიკური მოღვაწეები კატეგორია:საბჭოთა კავშირის პოლიტიკოსი ქალები კატეგორია:დაბადებული 1 იანვარი კატეგორია:დაბადებული 1912 კატეგორია:გარდაცვლილი 4 ნოემბერი კატეგორია:გარდაცვლილი 2008
ოსკარის 41-ე დაჯილდოება
სქოლიო
კატეგორია:ოსკარის დაჯილდოების ცერემონიები
კალატაფიმი-სეჯესტა
კალატაფიმი-სეჯესტა (Calatafimi-Segesta) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 7423 ადამიანი. ფართობი 154 კმ²-ია. სატელეფონო კოდი — 0924, საფოსტო ინდექსი — 91013.
რესურსები ინტერნეტში
კატეგორია:ტრაპანის პროვინციის კომუნები
სტაროაკულაევო
სტაროაკულაევო (Иҫке Аҡҡолай; Староаккулаево) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 8 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 8 კმ-ით.
რესურსები ინტერნეტში
კატეგორია:ალშეევის რაიონის სოფლები
რევაზ შამილიშვილი
რევაზ შამილიშვილი (დ. 25 ნოემბერი, 1946) — ქართველი პოლიტიკოსი, აჭარის ავტონომიური რესპუბლიკის მთავრობის თავმჯდომარე 2003-2004 წლებში. ჰყავს მეუღლე და ერთი შვილი.
რესურსები ინტერნეტში
კატეგორია:აჭარის ავტონომიური რესპუბლიკის მთავრობის თავმჯდომარეები კატეგორია:დაბადებული 1946 კატეგორია:დაბადებული 25 ნოემბერი
გაბრიელ თებიძე
გაბრიელ თებიძე (დ. 10 ნოემბერი, 1994) — ქართველი ფეხბურთელი, ქუთაისის „ტორპედოს“ მეკარე.
საკლუბო
ფეხბურთის თამაში დიწყო 7 წლის ასაკში „ნორჩ დინამოელში“. თამაშობდა ჭაბუკთა ლიგის კლუბებში. რუსთავის „მეტალურგში“ ჩარიცხვის შემდეგ დუბლშემადგენლობაში ჰქონდა სისტემატიური სათამაშო პრაქტიკა. ძირითადი გუნდის განაცხადშიც მოხვდა, 6-ჯერ უმაღლესი ლიგის მატჩებში, 3-ჯერ ევროპის ლიგის. 2012 წელს დატოვა კლუბი და საჩხერის „ჩიხურას“ დუბლებს შეუერთდა. 2013 წელს თბილისის „ლოკომოტივში“ ჩატარებული 7 მატჩის შემდეგ ბათუმის „დინამოში“ გადავიდა, სადაც ძირითადი გუნდის შემადგენლობაში ერთი, ხოლო მეორე გუნდში 7 მატჩი ჩაატარა. ამავე წლის ზაფხულიდან ქუთაისის „ტორპედოს“ ფეხბურთელია, ახალ კლუბში უმაღლესი ლიგის მეოთხე ტურიდან ადგილი დაიმკვიდრა ძირითად შემადგენლობაში.
სანაკრებო
მისი დებიუტი 17 წლამდელთა ნაკრებში შედგა 2010 წლის 18 ოქტომბერს, 17 წლამდელთა ევროპის ჩემპიონატის ჯგუფური ეტაპის მატჩში პოლონელი თანატოლების წინააღდეგ. 19 წლამდელთა ნაკრებში ჩაატარა 8 მატჩი, შოტლანდიის წინააღმდეგ გამართულ მატჩში, რომელიც ქართველთა სასარგებლოდ, 1-3 დასრულდა, თებიძემ დიდი წვლილი შეიტანა გამარჯვებაში, კარგ თამაშთან ერთად შეძლო მარკ ბეკის დარტყმული პენალტის მოგერიება.
სქოლიო
კატეგორია:დაბადებული 1994 კატეგორია:ქართველი ფეხბურთელები კატეგორია:რუსთავის მეტალურგის ფეხბურთელები კატეგორია:თბილისის ლოკომოტივის ფეხბურთელები კატეგორია:ბათუმის დინამოს ფეხბურთელები კატეგორია:ქუთაისის ტორპედოს ფეხბურთელები კატეგორია:დაბადებული 10 ნოემბერი
ჯაგრცხილა
ჯაგრცხილა (Carpinus orientalis) — ფოთოლმცვენი ბუჩქი ან ხე არყისებრთა ოჯახისა. სიმაღლე იშვიათად 10 მეტრს აღწევს. ღეროები გლუვი რუხი ქერქით აქვს დაფარული, ხშირად დაბრეცილია. ნორჩი ტოტები შებუსულია. ფოთოლი მოკლეყუნწიანი. ფირფიტა პატარა ზომის, მოგრძოკვერცხისებური, კიდეებზე ორმაგხერხკბილა. მდედრობითი ყვავილების საბურველი მთლიანია, ფოთლისებური, არათანაბარგვერდიანი, კვერცხის ფორმის, ბლაგვი. კაკალი წაწვეტებულია, კვერცხის ფორმის. ყვავის აპრილში, ნაყოფმსხმოიარობს ივნის-ივლისში.
გავრცელებულია ხმელთაშუაზღვისპირეთში, სამხრეთ ევროპაში, მცირე აზიაში, ირანში, ყირიმსა და კავკასიაში. საქართველოში ჯაგრცხილა იზრდება ყველა რაიონში, დაბლობიდან მოკიდებული ზღვის დონიდან 1200 მეტრამდე, შერეული ან ქვეტყის სახით. მატწილად მუხნარსა და მუხნარ-რცხილნარში.
ქმნის დამოუკიდებელ ფიტოცენოზსაც (ჯაგრცხილნარი). ჯაგრცხილა სითბოს მოყვარული და გვალვაგამძლეა, ცოცხლობს 150 (იშვიათად 200) წლამდე. მრავლდება თესლით და ამონაყრით, გაჩეხვისას იძლევა ხშირ ძირკვის ამონაყარს. ჯაგრცხილას იყენებენ მშრალი ფერდობების გასამწვანებლად.
სქოლიო
კატეგორია:რცხილა
ამენმოსე (პრინცი)
ამენმოსე — ძველი ეგვიპტის პრინცი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. ამენმოსე ეგვიპტის ფარაონის თუტმოს I-ის შვილი იყო.
ალდეაკემადა
ალდეაკემადა (Aldeaquemada) — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-მორენის კომარკის შემადგენლობაში. ფართობი — 121 კმ². მოსახლეობა — 476 კაცი (2020 წ.).
სქოლიო
კატეგორია:ხაენის მუნიციპალიტეტები
ჩავიჩა
ჩავიჩა (Oncorhynchus tschawytscha) — გამსვლელი თევზი ორაგულისებრთა ოჯახისა. წყნაროკეანური ორაგულებიდან უდიდესია. გავრცელებულია წყნარი ოკეანის ჩრდილოეთ ნაწილში: ჩრდილოეთ ამერიკის ნაპირებთან — ალასკიდან კალიფორნიამდე; აზიის ნაპირებთან: მდინარე ანადირიდან ამურის ლიმანამდე. სქესობრივ სიმწიფეს აღწევს 3-7 წლისა. კამჩატკაზე ტოფობს ივლის-აგვისტოში, ჩრდილოეთ ამერიკის მდინარეებში შემოდგომა-ზამთარში. მდინარეებში შედის გაზაფხულზე. სიცოცხლის პირველ წლებში ცხოვრობს მდინარეებში. გამრავლებისა და აკლიმატიზაციის ობიექტია. უპირატესობას ანიჭებს დიდ მდინარეებს. ზღვაში იკვებება წვრილი თევზით. მეტად ძვირფასი სარეწაო თევზია.
რესურსები ინტერნეტში
კატეგორია:ორაგულისებრნი
მანანა აბულაძე
მანანა აბულაძე (დ. 25 თებერვალი, 1946, სამტრედია) — ქართველი მეცნიერი და ექიმი.
დაიბადა 1946 წლის 25 თებერვალს, ქალაქ სამტრედიაში. 1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1971-1972 წლებში იყო თბილისის პირველი კლინიკური საავადმყოფოს ენდოკრინოლოგიური განყოფილების ექიმი-ინტერნი; თბილისის სასწრაფო სამედიცინო დახმარების სადგურში მუშაობდა 1972-1973 წლებში; 1973 წლიდან აკადემიკოს კ. ჩაჩავას სახელობის პერინატალური მედიცინის და მეანობა-გინეკოლოგიის ინსტიტუტის მეცნიერ თანამშრომელია.
აქვს 40 სამეცნიერო ნაშრომი, რომლებიც ეხება დედისა და ახალშობილის ჯანმრთელობის დაცვის საკითხებს. არის მედიცინის მეცნიერებათა დოქტორი, მეან-გინეკოლოგი.
1973 წელს დაიცვა საკანდიდატო დისერტაციის თემა — „სასათბურე მეურნეობის მუშა ქალთა რეპროდუქტიული სისტემა და ფარისებური ჯირკვლის აქტივობა“.
რესურსები ინტერნეტში
კატეგორია:დაბადებული 25 თებერვალი კატეგორია:დაბადებული 1946 კატეგორია:სამტრედიაში დაბადებულები კატეგორია:ქართველი ექიმები კატეგორია:თბილისის სახელმწიფო სამედიცინო ინსტიტუტის კურსდამთავრებულები
სტაროსეპიაშევო
სტაროსეპიაშევო (Иҫке Сәпәш; Старосепяшево) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 4 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 4 კმ-ით.
რესურსები ინტერნეტში
კატეგორია:ალშეევის რაიონის სოფლები
კამპობელო-დი-მაძარა
კამპობელო-დი-მაძარა (Campobello di Mazara) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 11190 ადამიანი. ფართობი 65 კმ²-ია. სატელეფონო კოდი — 0924, საფოსტო ინდექსი — 91021.
რესურსები ინტერნეტში
კატეგორია:ტრაპანის პროვინციის კომუნები
აპოელი (საფეხბურთო კლუბი)
აპოელი (ΑΠΟΕΛ, Aθλητικός Ποδοσφαιρικός Όμιλος Eλλήνων Λευκωσίας) — კვიპროსული საფეხბურთო კლუბი ქალაქ ნიქოზიიდან. დაარსდა 1926 წელს. აპოელი არის კვიპროსის ყველაზე ტიტულოვანი კლუბი. მას მოგებული აქვს კვიპროსის პირველი დივიზიონი (26-ჯერ), კვიპროსის თასი (21-ჯერ) და კვიპროსის სუპერ თასი (13-ჯერ).
1948 წელს საბერძნეთის სამოქალაქო ომთან დაკავშირებით გუნდში აზრი ორად გაიყო. კომუნიზმის მოწინააღმდეგეები კლუბს გამოეყვნენ და თავიანთი გუნდი, „ომონია“ ჩამოაყალიბეს. ამის შემდეგ „აპოელსა“ და „ომონიას“ შორის განსაკუთრებული მეტოქეობა და კონკურენციაა.
ჩემპიონთა ლიგაზე „აპოელმა“ საუკეთესო შედეგს 2011-2012 წლების სეზონში მიაღწია. იმ სეზონის ჯგუფურ ეტაპზე „აპოელს“ თამაში „შახტართან“, „პორტოსთან“ და „ზენიტთან“ მოუწია. მოულოდნელად კვიპროსულმა გუნდმა 9 ქულა დააგროვა და შემდეგ ეტაპზე გავიდა. საბოლოო ჯამში „აპოელი“ მეოთხედფინალში მადრიდის „რეალთან“ დამარცხდა ორი მატჩის ჯამში ანგარიშით 8:2.
სქოლიო
კატეგორია:1926 წელს დაარსებული საფეხბურთო კლუბები კატეგორია:კვიპროსის საფეხბურთო კლუბები კატეგორია:ნიქოზიას საფეხბურთო კლუბები
ალკალა-ლა-რეალი
ალკალა-ლა-რეალი (Alcalá la Real) — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-სურის კომარკის შემადგენლობაში. ფართობი — 262 კმ². მოსახლეობა — 21 709 კაცი (2020 წ.).
სქოლიო
კატეგორია:ხაენის მუნიციპალიტეტები კატეგორია:ხაენის ქალაქები
რუნი მარა
რუნი მარა (Rooney Mara; დ. 17 აპრილი, 1985) — ამერიკელი მსახიობი. კარიერა დაიწყო 2005 წელს. მისი ყველაზე ცნობილია როლია ლიზბეთ სალანდერის როლი სტიგ ლარსონის რომანის „გოგონა დრაკონის ტატუთი“ ამერიკულ ეკრანიზაციაში. ცნობილია აგრეთვე აფრიკაში, ნაირობიში საქველმოქმედო საქმიანობით.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1985 კატეგორია:დაბადებული 17 აპრილი
განიერფირფიტიანი უდემანსიელა
განიერფირფიტიანი უდემანსიელა (Megacollybia platyphylla) — მეგაკოლიბიას გვარის სოკო Marasmiaceae-ის ოჯახისა.
გავრცელებიულია ევროპასა და ცენტრალურ ამერიკაში. საპროტროფია. იზრდება ფოთლოვან ტყეებში. ერთეულებად ან დიდ ჯგუფებად, გაზაფხულიდან შემოდგომამდე.
სოკო პირველად აღწერა 1796 წელს, გერმანელმა მიკოლოგმა კრისტიან ჰენდრიკ პერსონმა როგორც Agaricus platyphyllus.
სამეცნიერო სინონიმები:
აღწერა
ქუდის დიამეტრი 5-15 სმ-მდე აღწევს, მყიფე. ნორჩობაში ამოზნექილი, შემდეგ ბრტყელი და ოდნავ ჩაჭყლეტილი, მშრალ ამინდში რადიალურად დამსკდარი, ნორჩობაში შეკეცილი კიდეებით, მონაცრისფრო-ყავისფერი.
რბილობი — თეთრი ფერის, წყალწყალა, განსაკუთრებული სუნის გარეშე, გემოზე მწარეა.
ჰიმენოფორი — ფირფიტებიანი, ფეხთან ოდნავ შეზრდილი, თავისუფალი, განიერი. თეთრი ან მონაცრისფრო.
ფეხის სიგრძე — 4-15 სმ, სისქე — 1-2, სწორი ან ზევითკენ დავიწროებული, მკვრივი, ბოჭკოვან-ხრტილოვანი. თეთრი. ძირში მთავრდება რიზოიდებით.
სპორების ფხვნილი — თეთრი ფერის. სპორები უფერული, 7-10×5-7 მკმ. ფართოელიფსისებრი ან ოვალური ფორმის.
კვებითი ღირებულება
ერთი წყარო მას საჭმელ სოკოდ მიიჩნევს, ხოლო მეორე წყარო — არასაჭმელ ან მცირედ შხამიან სოკოდ. ახასიათებს მწარე გემო. ზოგიერთი ადამიანის შემთხვევაში შეიძლება გამოიწვიოს საჭმლის მომნელებელი სისტემის მოშლა სუსტ ფორმებში.
გავრცელება და ეკოლოგია
გავრცელებიულია ევროპასა და ცენტრალურ ამერიკაში. აგრეთვე დაფიქსირებულია იაპონიაში.
საპროტროფია. იზრდება ფოთლოვან, იშვიათად წიწვოვან ტყეებში, დამპალ ხეებსა და მორებზე, ან მათთან ახლოს.
სქოლიო
კატეგორია:საჭმელი სოკოები კატეგორია:მეგაკოლიბია
ფიდელ რამოსი
ფიდელ ვალდეს რამოსი (დ. 18 მარტი 1928) — ფილიპინების პოლიტიკური მოღვაწე. ქვეყნის პრეზიდენტი 1992-1998 წწ.
წარმოშობით არის ფილიპინების ერთ-ერთი პოლიტიკური ოჯახიდან, მამამისი იყო პარლამენტის წევრი და ფილიპინების საგარეო საქმეთა მინისტრი. განათლება მიიღო აშშ-ში. მონაწილეობდა კორეისა და ვიეტნამის ომებში. 1986 წელს, მას შემდეგ, რაც არჩევნები გააყალბა ფერდინანდ მარკოსმა, ქვეყანაში დაიწყო საპროტესტო გამოსვლები, რომელსაც ხელმძღვანელობდა მოკლული ოპოზიციონერის მეუღლე და მარკოსის ძირითადი მოწინააღმდეგე კორასონ აკინო. ქვეყნის კათოლიკურმა ეკლესიამ, თავდაცვის მინისტრმა ხუან ენრილემ და ფიედლ რამოსმა მხარი ოპოზიციას დაუჭირეს. რამოსი და ენრილე დაეხმარნენ კორასონ აკინოს სამხედრო გადატრიალების მოწყობაში და მის წარმატებით დასრულებაში. სამხედრო გადატრიალების შემდეგ რამოსმა მიიღო გენერალური შტაბის უფროსის თანამდებობა. 1988 წელს კი დანიშნეს ეროვნული თავდაცვის მინისტრად. კორასონ აკინოს უფლებამოსილების გასვლის შემდეგ კენჭი იყარა საპრეზიდენტო არჩევნებში და გახდა ქვეყნის მეთაური. თანამდებობიდან გადადგა უფლებამოსილების გასვლის შედეგად 1998 წელს.
რესურსები ინტერნეტში
კატეგორია:ფილიპინების პრეზიდენტები კატეგორია:დაბადებული 1928 კატეგორია:დაბადებული 18 მარტი
ელის ბოლი
ელის ბოლი (დ. 24 ივლისი, 1892 — გ, 31 დეკემბერი, 1916) — აფრო-ამერიკელი ქიმიკოსი, რომელმაც საინექციო ზეთის ექსტრაქტი, 1940-იანებამდე კეთრის საუკეთესო სამკურნალო საშუალება, განავითარა. ამასთან, ის იყო პირველი ქალი და პირველი აფრიკელი, რომელმაც ჰავაის შტატის უნივერსიტეტი ოსტატის ხარისხით დაასრულა.
ადრეული ცხოვრება და განათლება
ელის ავგუსტა ბოლი დაიბადა 1892 წლის 24 ივლისს სიეტლში, ჯეიმზ პრესლისა და ლაურა ბოლის ოჯახში. მისი ოჯახი საშუალო ფენას ეკუთვნოდა. ბოლის მამა იყო გაზეთის რედაქტორი, ფოტოგრაფი და ადვოკატი. ბაბუამისი, სერ ჯეიმზ ბოლი იყო ცნობილი ფოტოგრაფი და პირველი აფრო-ამერიკელი ამერიკაში, რომელამაც დაგერეოტიპია ისწავლა. ჯეიმზ ბოლი 1903 წელს ოჯახთან ერთად გადავიდა ჰავაიში, თუმცა მალევე გარდაიცვალა, რის გამოც 1905 წელს ოჯახი უკან, სიეტლში დაბრუნდა. დაბრუნების შემდეგ, ბოლმა სიეტლის საშუალო სკოლაში ისწავლა და მეცნიერების საგანი უმაღლესი ქულებით დაამთავრა. ბოლმა ქიმია ისწავლა ვაშინგტონის უნივერსიტეტში, ოთხ წელიწადში მან ფარმაცია და მედიცინური ქიმია ბაკალავრის ხარისხით დაასრულა. სწავლაში წარმატებების გამო, რამდენიმე სასწავლებლისგან მიიღო სტიპენდიის შეთავაზება, მათ შორის კალიფორნიისა და ჰავაის უნივერსიტეტებისგან. მან ჰავაის უნივერსიტეტის მეცნიერების ოსტატის ხარისხისთვის გადაწყვიტა სწავლა; 1915 წელს ამ მიზანს წარმატებით მიაღწია.
კვლევები
ჰავაის უნივერსიტეტში საოსტატო ნაშრომად დაწერა მათრობელა წიწაკის აქტივობის პრინციპის შესახებ. ნაშრომზე მუშაობისას, ბოლს დახმარება სთხოვა ექიმმა ჰარი ჰოლმანმა chaulmoogra-ს ზეთში აქტიური ქიმიური ნაერთების იზოლაციის მეთოდის შესამუშავებლად. ბოლმა გააუმჯობესა ცხიმოვანი მჟავების ეთილ ესტერების იზოლირების მეთოდი chaulmoogra-ს ზეთში. ჰავაის უნივერსიტეტის პრეზიდენტმა არტურ დინმა განაგრძო ბოლის კვლევები, საბოლოო შედეგები მიიღო და chaulmoogra-ს ექსტრაქტის დიდი რაოდენობით წარმოებას შეუდგა. დინმა ნაშომები გამოაქვეყნა და მეთოდს დინის მეთოდი უწოდა, თუმცა სანამ ჰოლმანმა არ გააჟღერა, ბოლის როლი ამ კვლევებში არ გაცხადებულა.
გარდაცვალება
ელის ბოლი გარდაიცვალა 1916 წლის 31 დეკემბერს. ის ავად გახდა საკუთარი კვლევების დროს და გარდაცვალებამდე რამდენიმე თვით ადრე სიეტლში დაბრუნდა.
სქოლიო
კატეგორია:ქიმიკოსი ქალები
ევანჯელინ ლილი
ნიკოლ ევანჯელინ ლილი (დ. 3 აგვისტო, 1979) — კანადელი მსახიობი და ავტორი. მან მოიპოვა პოპულარობა ქეით ოსტინის პირველი წამყვანი როლისთვის ABC-ის სერიალში დაკარგულები (2004–2010). ამ როლით მან მოიპოვა ნომინაცია ოქროს გლობუსის პრემიაზე საუკეთესო მსახიობი ქალი დრამაში და მოიპოვა კინომსახიობთა გილდიის პრემია. 2008 წელს ლილიმ ითამაშა კონი ჯეიმსის როლი ფილმ ქარშხლის მბრძანებელში (2008). მისი შემდეგი როლი იყო სამეცნიერო ფანტასტიკის ჟანრის ფილმში ნამდვილი ფოლადი (2011).
ლილიმ ითამაშა ტაურიელის როლი ფილმების სერია ჰობიტში. მან მონაწილეობა მიიღო ფილმებში ,,სმაუგის ნაოხარი" (2013) და ხუთი არმიის ბრძოლა (2014). 2015 წლიდან მან ითამაშა ჰოუპ ვან დინის / კრაზანის როლი მარველის კინოსამყაროში. ის მთავარ როლებს ასრულებს ფილმებში „ადამიანი-ჭიანჭველა“ (2015), „ ადამიანი ჭიანჭველა და კრაზანა" (2018) და „ შურისმაძიებლები: დასასრული" (2019).
ადრეული წლები
ლილი დაიბადა ალბერტაში, ფორტ სასკატჩევანში, 1979 წლის 3 აგვისტოს. იგი ბრიტანეთის კოლუმბიაში გაზარდა დედამ (პროდიუსერი) და მამამ (ეკონომიკის მასწავლებელი). მას ჰყავს უფროსი და უმცროსი დები.
ტელევიზია
ლილეს სამსახიობო კარიერა მას შემდეგ დაიწყო, რაც ფორდის სამოდელო სააგენტოს აგენტმა კელოუნაში, ბრიტანეთის კოლუმბიაში ყოფნის დროს აღმოაჩინა. მან აიღო აგენტის სავიზიტო ბარათი, მაგრამ მაშინვე არ შეუდგა სამსახიობო საქმიანობას. მას შემდეგ რაც ლილიმ გადაწყვეტილება მიიღო მან სარეკლამო რგოლებში მიიღო მონაწილეობა. იგი ასევე იყო ვიდეო თამაშების სიახლეებისა და მიმოხილვის შოუში G4TV-ზე.
დაკარგულები
მეგობარმა ლილი წაახალისა, რომ მონაწილეობა მიეღო ABC-ის სერიალ ,,დაკარგულების" ქასთინგზე. ლილი მოულოდნელად როლზე დაამტკიცეს. როლზე დამტკიცების შემდეგ მსახიობებს არ ჰქონდათ უფლება სრული სცენარი წაეკითხად და მხოლოდ მცირე ნაწილები ჰქონდათ. ამის გამო ლილი თავდაპირველად ფიქრობდა, რომ დაკარგულები ,,საუკეთესო შემთხვევაში იქნებოდა უღიმღამო სატელევიზიო შოუ”.
ქეით ოსტინის როლზე ქასთინგი დაახლოებით 75 ადამიანმა გაიარა. მწერალმა და თანაშემქმნელმა დეიმონ ლინდელოფმა თქვა, რომ ის და აღმასრულებელი პროდიუსერი და თანაშემქმნელი ჯეი ჯეი აბრამსი მაშინვე გაოცდნენ როდესაც ლილი ქასთინგზე შევიდა და წამოიძახეს ,,ეს ის გოგოა! "  პერსონაჟი თითქმის თავიდან უნდა შექმნილიყო, რადგან ლილეს პრობლემები ჰქონდა სამუშაო ვიზის მოსაპოვებლად შეერთებულ შტატებში შესასვლელად. მისი განცხადება დაახლოებით 20 მცდელობის შემდეგ დააკმაყოფილეს და ერთი დღის დაგვიანებით ის გადაღებებზე ჰავაიში ჩავიდა.
დაკარგულების სულ ექვსი სეზონი გამოვიდა 2004 წლიდან 2010 წლამდე. ეს იყო ABC- ს პრაიმტაიმის ერთ-ერთი საუკეთესო შოუ მისი არსებობის განმავლობაში, რომელმაც მოიგო ერთი ოქროს გლობუსის პრემია და ათი Primetime Emmy-ის ჯილდო. ის ასევე გახდა 2005 წლის გამოჩენილი დრამატული სერიალი და IMDb- ის ათწლეულის ყველაზე რეიტინგული სატელევიზიო შოუ.
ლილი, რომელიც შოუს მსვლელობის დროს 25-დან 31 წლამდე იყო, 121 ეპიზოდიდან 108-ში გამოჩნდა, ხოლო მისი პერსონაჟი, ქეით ოსტინი, შოუს მთავარი ქალი პერსონაჟი იყო. Entertainment Weekly–მ ლილის „2004 წლის ამომავალი ვარსკვლავი“ უწოდა. 2006 წელს ის იყო ნომინირებული ოქროს გლობუსის პრემიაზე საუკეთესო მსახიობი ქალისთვის სატელევიზიო დრამა სერიალში.
ევანჯელინი People Magazine's-ის ,,50 ყველაზე ლამაზ ადამიანს" შორის მოხვდა. Lost- ის ბოლო ეპიზოდის გადაღების შემდეგ, ლილიმ თქვა, რომ მსახიობობის შესვენების საკითხს განიხილავს, რათა ფოკუსირებულიყო მისი საქველმოქმედო და ჰუმანიტარულ საქმიანობებზე მან ვულტურს უთხრა: ,,მე მსახიობობა დღის სამუშაოდ მიმაჩნია - ეს არ არის ჩემი ოცნება" ის ამბობს, რომ მაღალკვალიფიციურ როლებს ჰუმანიტარული ძალისხმევის მისაღწევად და არა ვარსკვლავობის მიღწევის მიზნით იყენებს. მინი| ლილი 2008 წელს ტორონტოს საერთაშორისო კინოფესტივალზე
ფილმი
2008 წელს ლილი გამოჩნდა აკადემიის ჯილდოს მფლობელ ფილმში ქარიშხლის მბრძანებელი. მან და დანარჩენმა სამსახიობო ჯგუფმა მოიგო გოთამის დამოუკიდებელი კინო პრემია საუკეთესო ანსამბლის მსახიობებისთვის და ვაშინგტონის რეგიონის კინოკრიტიკოსთა ასოციაციის ჯილდო საუკეთესო ანსამბლისთვის. ლილიმ ამის შემდეგ წამყვანი როლი შეასრულა ფსიქოლოგიურ თრილერ ფილმში „ სიკვდილის მძევალი“. 2010 წელს ლილიმ განაცხადა, რომ სურვილი ჰქონდა ყურადღება გაემახვილებინა საბავშვო წიგნების წერაზე და მხატვრულ ფილმებში მონაწილეობაზე.
2012 წელს ლილიმ მოიპოვა როლი ბნელტევრელ ელფ ტაურიელის როლზე, პიტერ ჯექსონის ფილმების სერია ჰობიტზე, რომელიც ტოლკინის ნაწარმოებ ჰობიტზე იყო დაფუძვნებული. პერსონაჟი, რომელიც ტოლკინის თავდაპირველ წიგნში არ გვხვდება, შეიქმნა პიტერ ჯექსონისა და ფრენ უოლშის მიერ როგორც ელვენის მცველი, რომელიც იარაღად ატარებს მშვილდს და ორ ხანჯალს. ლილიმ, რომელიც ტოლკინის წიგნების გულშემატკივარი იყო 13 წლიდან გაიარა ტრენინგი ხმალთამაშებისა და მშვილდოსნობის, ასევე ელფების ენაზე ამ როლისთვის. 2015 წელს ლილიმ ითამაშა ჰოუპ ვან დაინის / კრაზანის სუპერგმირულ ფილმში ადამიანი-ჭიანჭველა, მოგვიანებით კი კვლავ ითამაშა მისი როლი ადამიანი-ჭიანჭველა და კრაზანასა (2018) და შურისმაძიებლების დასასრულში (2019).
ის არმი ჰამერთან და გარი ოლდმენთან ერთად ითამაშებს ოცნების სამყაროში, რომლის რეჟისორია ნიკოლას ჯარეკი.
პირადი ცხოვრება
2006 წლის 20 დეკემბერს ელექტროენერგიის პრობლემამ ცეცხლი წაუკიდა მის სახლს ჰავაიში, კაილუაში, რის შედეგადაც განადგურდა სახლი და მთელი თავისი ქონება, როდესაც ის იყო დაკარგულების გადასაღებ მოედანზე. მიუხედავად იმისა, რომ მან დაკარგა მთელი თავისი ქონება, მან თქვა, რომ ,,ხანძარი თითქმის განმათავისუფლებელი იყო, მე არ ვჩქარობ რომ ცხოვრება ხელმეორედ დავალაგო".
ლილი დაქორწინებული იყო მიურეი ჰონზე 2003 წლიდან 2004 წლამდე. იგი ასევე ურთიერთობაში იყო დაკარგულებში კოლეგა დომინიკ მონაგანთან 2004 წლიდან 2007 წლამდე. 2010 წელს ლილიმ დაიწყო ხანგრძლივი ურთიერთობა ნორმან კალისთან. მან 2011 წელს გააჩინა მათი პირველი ვაჟი. მათი მეორე შვილი, კიდევ ერთი ვაჟი, 2015 წლის ოქტომბერში დაიბადა.
ფილმოგრაფია
მინი| ლილი 2008 წელს ემის მე -60 პრაიმტაიმის დაჯილდოებაზე|376x376პქ
სქოლიო
კატეგორია:კანადელი ქალი ტელემსახიობები კატეგორია:კანადელი ქალი კინომსახიობები კატეგორია:XXI საუკუნის კანადელი ქალი მსახიობები კატეგორია:დაბადებული 1979 კატეგორია:კანადელი მოდელები
ალკაუდეტე
ალკაუდეტე (Alcaudete) — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-სურის კომარკის შემადგენლობაში. ფართობი — 238 კმ². მოსახლეობა — 10 483 კაცი (2020 წ.).
სქოლიო
კატეგორია:ხაენის მუნიციპალიტეტები
შავი ზღვის ორაგული
შავი ზღვის ორაგული (Salmo labrax) — თევზი ორაგულისებრთა ოჯახისა. მისი სხეულის სიგრძე 110 სმ აღწევს, წონა ჩვეულებრივ 7 კგ, ზოგჯერ 24 კგ. გამსვლელი თევზია. ზღვაში იკვებება თევზებითა და უხერხემლოებით, მდინარეში კი ძირითადად კიბოსნაირებით, მწერებითა და მატლებით. გავრცელებულია შავ და აზოვის ზღვებში. აზოვის ზღვაში პრაქტიკულად აღარ გვხვდება. სქესობრივ სიმწიფეს 4 წლისა აღწევს. მისი ზრდა მდინარესა და ზღვაში საკმაოდ განსხვავებულია — მდინარეში იზრდება ნელა, ხოლო ზღვაში სწრაფად. საქართველოს სანაპიროებთან ყველგან გვხვდება. შავი ზღვის ორაგული საქართველოს წითელ ნუსხაშია შეტანილი, რაც იმას ნიშნავს, რომ მისი არალეგალური მოპოვების გარდა, კანონმდებლობითაა აკრძალული ყოველგვარი ქმედება, რამაც შეიძლება მისი შემცირება ან საბინადრო გარემოსა და საარსებო პირობების გაუარესება გამოიწვიოს. საქართველოს სანაპიროებთან შედის მდინარეებში ჭოროხში, მაჭახელისწყალში, კინტრიშში, ენგურში, კოდორში, გუმისთაში, მჭიშთასა და ბზიფში. საქართველოს ნაპირებთან ტოფობს მდინარეებზე მაჭახელასა და კინტრიშზე. სამეურნეო მნიშვნელობის, ძვირფასი თევზია.
სქოლიო
კატეგორია:ორაგულისებრნი
ამონჰირხოპშეფი
ამონჰირხოპშეფი — ძველი ეგვიპტის პრინცი მეცხრამეტე დინასტიიდან, ძველი ეგვიპტის ახალი სამეფოს პერიოდის დროს. ამონჰირხოპშეფი ეგვიპტის ფარაონის რამსეს II-ის და დედოფალ ნეფერტარის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეცხრამეტე დინასტიის პრინცები
ალექსანდრე ელოშვილი (რეჟისორი)
ალექსანდრე (სანდრო) ელოშვილი (დ. 25 თებერვალი. 1988, თბილისი, საქართველოს სსრ, სსრკ) — ქართველი რეჟისორი.
დაიბადა 1988 წლის 25 თებერვალს ქალაქ თბილისში. 2005–2009 წლებში სწავლობდა შოთა რუსთაველის სახელობის თეატრისა და კინოს უნივერსიტეტში (გიგა ლორთქიფანიძის სახელოსნო).
2009–2011 წლებში იყო თელავის ვაჟა ფშაველას სახელობის სახელმწიფო დრამატული თეატრის ხელმძღვანელის თანაშემწე.
შესრულებული როლები
თეატრალური სარდაფი რუსთაველზე:
კინო და ტელე როლები:
რესურსები ინტერნეტში
კატეგორია:დაბადებული 25 თებერვალი კატეგორია:დაბადებული 1988 კატეგორია:ქართველი რეჟისორები
ქტესიფონის ბრძოლა
ტერმინი ქტესიფონის ბრძოლა შეიძლება აღნიშნავდეს:
მერაბ სეფაშვილი
მერაბ სეფაშვილი (დ. 15 ოქტომბერი, 1961) — ქართველი მომღერალი.
ბიოგრაფია
დაიბადა მომღერლების, ტრიო ლალეს წევრების ედუარდ სეფაშვილის და ჯულიეტა მურადელის ოჯახში. ედუარდს პირველი ქორწინებიდან ასევე ჰყავდა ვაჟი თენგო, რომელიც მერაბზე 10 წლით უფროსი იყო. მერაბი ძირითადად ბებია-ბაბუების გარემოცვაში აღიზარდა, რადგან მშობლებს ხშირი გასტროლები ჰქონდათ, ბავშვობაში სიმღერის მიმართ განსაკუთრებულ სიყვარულს და ინტერესს არ ამჟღავნებდა, თუმცა სხვადასხვა მომღერლების მანერებზე მიბაძვა უყვარდა. მეტად დინჯი და მორცხვი ბავშვი იყო, განსაკუთრებული აკადემიური მოსწრებით არ გამოირჩეოდა, დაკავებული იყო სპორტული აქტივობებით, კერძოდ კალათბურთით, რომელზეც სპორტსმენ ბაბუას, ნიკოლოზ სეფაშვილს დაყავდა.
სიმღერა, 15 წლის ასაკში დაიწყო. 16 წლისა უკვე მღეროდა ანსამბლ რეროში, შემდეგ რობერტ ბარძიმაშვილის ხელმძღვანელობით ანსამბლ 75-ში მღეროდა, ალექსანდრე ბასილაიასთან — ნატვრის ხეში, განსაკუთრებული პოპულარობა კი თეატრონში გატარებულმა პერიოდმა მოუტანა, სადაც მერაბი მთავარი ვოკალისტი იყო, ანსამბლში გია მაჭარაშვილიც ირიცხებოდა, რომელიც ქმნიდა ძირითადად ანსამბლისთვის სიმღერებს, ასევე ასრულებდნენ ნუგზარ ერგემლიძის სიმღერებს.
1990-იანი წლების შემდეგ მერაბმა სოლო მოღვაწეობა დაიწყო. სხვადასხვა დროს მისი შესრულებით პოპულარული იყო სიმღერები: „მოდიოდა თეთრი გოგო“, „ერთმანეთს ვნატრობთ“, „სნეული ვარ“, „თეთრი რაში“, “გაიღიმე“, „ცხოვრება ერთი წამია” და სხვა. 2002 წელს თბილისში მეცენატმა და ბიზნესმენმა, ბადრი პატარკაციშვილმა ჩამოაყალიბა საპროდიუსერო კომპანია ART-იმედი. მასში გაწევრიანებული იყვნენ ისეთი მომღერლები, როგორიცაა: ლელა წურწუმია, ნატო მეტონიძე, ეკა კვალიაშვილი, ეკა მამალაძე, თემურ თათარაშვილი, ეკა კახიანი და სხვა. მათ შორის მერაბ სეფაშვილიც, რომელიც არტ-იმედის ერთ-ერთი უმთავრესი სახე და გენერალური მენეჯერი იყო.
1983 წელს, 22 წლის ასაკში დაქორწინდა მუსიკამცოდნე ნინო ჯურხაძეზე, წყვილს ორი ვაჟი ჰყავს — ნიკა და სანდრო.
2012 წლის 20 მაისს ფილარმონიის დიდი საკონცერტო დარბაზის წინ მერაბ სეფაშვილის სახელობის ვარსკვლავი გაიხსნა. ის საქართველოში ყველაზე ახალგაზრდაა იმ ადამიანებს შორის, ვისაც ვარსკვლავი გაუხსნეს.
რესურსები ინტერნეტში
კატეგორია:ქართველი მომღერლები კატეგორია:დაბადებული 15 ოქტომბერი კატეგორია:დაბადებული 1961
ნონოს პანოპოლელი
ნონოს პანოპოლელი (ბერძნ. Νόννος ὁ Πανοπολίτης, Nónnos ho Panopolítēs) — ბერძენი პოეტი, ბერძნული ეპიკური პოეზიის სკოლის დამაარსებელი. ავტორია რამდენიმე თხზულებისა. მათ შორის განსაკუთრებულ ყურადღებას იმსახურებს „დიონისიაკა“ („Διονυσιακά“), რომელიც 48 წიგნისგან შედგება და აღწერს დიონისეს ლაშქრობას აღმოსავლეთში ვენახის კულტურის გავრცელების მიზნით. ამას გარდა მასვე ეკუთვნის „იოანეს სახარების“ გალექსვა.
ბიოგრაფია
ნონოსის ცხოვრების შესახებ ბევრი არაფერია ცნობილი. ის ფაქტი, რომ პანოპოლისიდან იყო, ჩანს „პალატინის ანთოლოგიის“ 9.198 ეპიგრამიდან: „მე ვარ ნონოსი, ჩემი ქალაქია პანოსი.“ არ არის ზუსტად განსაზღვრული, თუ რა პერიოდში მოღვაწეობდა. ზოგადი მონაცემებით უნდა ემოღვაწა IV - V საუკუნეებში. ასევე, უნდა ეცხოვრა კლაუდიანის თხზულების, „გიგანტომაქის“ (ახ. წ. 394–397) შემდგომ პერიოდში. ნონოსს იხსენიებს თავის თხზულებაში აგათია სქოლასტიკოსი, რაც იმის მიმანიშნებელია, რომ VI საუკუნეზე გვიან ვერ იქნებოდა.
დიონისიაკა
ნონოსის უმთავრესი თხზულებაა „დიონისიაკა“(„Διονυσιακά“), რომელიც შედგება 48 წიგნისაგან და წარმოადგენს ყველაზე ვრცელ ეპიკურ თხზულებას ანტიკური პერიოდიდან, რომელმაც დღემდე მოაღწია. პოემა დაწერილია დაქტილური ჰექსამეტრით, რაც იმ პერიოდისათვის საკმაოდ დიდ სირთულეს წარმოადგენდა: მთლიანად იყო მოშლილი გრძელ და მოკლე ხმოვნებს შორის განსხვავება. თუ რამდენად ბაძავს ნონსი ჰომეროსს ჰექსამეტრის გამართვაში, შეიძლება იქიდან დავრწმუნდეთ, რომ მთელი წიგნის მანძილზე ანტიკური მეტრიკის წესების დარღვევის მხოლოდ რამდენიმე ათეული შემთხვევაა.
პოემის შინაარსს წარმოადგენს ბერძნული პანთეონის ღმერთის, დიონისეს, მოგზაურობა შორეულ აღმოსავლეთში, ინდოეთში. მისი მიზანია ვენახის კულტურის დანერგვა და განვითარება. ნონოსის პოემაში გამოყენებული თქმულება დიონისეზე განვითარდა ალექსანდრე მაკედონელის ლეგენდარული ლაშქრობიდან ინდოეთის წინააღმდეგ და ალექსანდრეს შედარებიდან დიონისესთან. ალექსანდრეს ბრძოლაც მტრების წინააღმდეგ შედარებულია დიონისეს ბრძოლასთან გიგანტების წინააღმდეგ.
სქოლიო
კატეგორია:ბიზანტიელები კატეგორია:ბიზანტიელი მწერლები
კასტელამარე-დელ-გოლფო
კასტელამარე-დელ-გოლფო (Castellammare del Golfo) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 14577 ადამიანი. ფართობი 127 კმ²-ია. სატელეფონო კოდი — 0924, საფოსტო ინდექსი — 91014.
რესურსები ინტერნეტში
კატეგორია:ტრაპანის პროვინციის კომუნები
სტეპანოვკა (ალშეევის რაიონი)
სტეპანოვკა  (Степановка; Степановка) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 48 კილომეტრით. უხლოესი რკინიგზის სადგურია აკსიონოვო, რომელიც ასევე დაშორებულია 13 კმ-ით.
რესურსები ინტერნეტში
კატეგორია:ალშეევის რაიონის სოფლები
ბახმარო (წყალი)
ბახმარო — დაბალმინერალიზებული წყაროს წყალი. საბადო მდებარეობს ჩოხატაურის მუნიციპალიტეტის სოფელ ნაბეღლავის მიდამოებში.
„ბახმარო“ მიეკუთვნება დაბალმინერალიზებული წყლების ტიპს, მდიდარია ჟანგბადით და pH-ის იდეალური მაჩვენებელი აქვს: 7.5. დაშვებულია ბავშვთა კვებაში მშრალი ნარევების მოსამზადებლად გ. ნათაძის სახელობის სანიტარიის, ჰიგიენის და სამედიცინო ეკოლოგიის სამეცნიერო-კვლევითი ინსტიტუტის მიერ.
ჩამოსხმის ისტორია
გადმოცემის თანახმად, გურიის ხელუხლებელი ბუნების წიაღში ადგილობრივ მოსახლეობას ყურადღება მიუქცევია ერთ-ერთი წყაროსათვის, რომელსაც ხარები ეტანებოდნენ. 1905 წელს სოფელ ნაბეღლავში აღმოაჩინეს მინერალური წყლის საბადო, რომელსაც გააჩნდა უნიკალური სამკურნალო თვისებები და განსაკუთრებული გემო. 1958-90 წლებში ქარხანა შეზღუდულად აწარმოებდა „ნაბეღლავს“, ძირითადად ყაზახეთის ბაზრისთვის. 1998 წელს შვეიცარელ ინვესტორებთან ერთად არსებული ქარხნის ბაზაზე დაარსდა სს „წყალი მარგებელი“, რომელმაც განაახლა ნაბეღლავის ჩამოსხმა. მთლიანად მოხდა ქარხნის მოდერნიზება, კომპანია სწრაფად განვითარდა და გახდა ერთ-ერთი ლიდერი ქართული მინერალური წყლების ბაზარზე. 2002 წლიდან კი ქარხანამ ნაბეღლავთან ერთად დაიწყო წყაროს წყალი ბახმაროს ჩამოსხმაც.
ბახმაროს წყაროს სათავე ქარხნიდან 1,5 კმ მოშორებით მდებარეობს და წყალი მილსადენით მიეწოდება ქარხანას, სადაც ფილტრაციის რამდენიმე ეტაპს გადის და ამავე დროს არ იცვლება მისი პირველადი ქიმიური შემადგენლობა.
2007 წლისთვის სს „წყალი მარგებელმა“ შეისყიდა 25-წლიანი ლიცენზია „ნაბეღლავისა“ და „ბახმაროს“ წყლების მოპოვებაზე. ამ ეტაპზე „ნაბეღლავი“ და ბახმარო 30-მდე მეტ ქვეყანაშია წარმოდგენილი.
რესურსები ინტერნეტში
კატეგორია:ჩოხატაურის მუნიციპალიტეტი კატეგორია:ქართული მინერალური წყლები კატეგორია:ბრენდები
ამონ-ჰერ-ხეპეშეფი
ამონ-ჰერ-ხეპეშეფი — ძველი ეგვიპტის პრინცი მეოცე დინასტიიდან, ძველი ეგვიპტის ახალი სამეფოს პერიოდის დროს. ამონ-ჰერ-ხეპეშეფი ეგვიპტის ფარაონის რამსეს III-ის შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოცე დინასტიის პრინცები
ანდუხარი
სქოლიო
კატეგორია:ხაენის მუნიციპალიტეტები კატეგორია:ხაენის ქალაქები
ტოგო ჰეიჰაჩირო
მინიატიურა|ტოგო ჰეიჰაჩირო ტოგო ჰეიჰაჩირო (東郷 平八郎; დ. 27 იანვარი, 1848, კაგოსიმა — გ. 30 მაისი, 1934, ტოკიო) — იაპონელი სამხედრო-საზღვაო მოღვაწე. ფლოტის ადმირალი და იაპონიის იმპერიის მარშალი. იაპონიის გაერთიანებული ფლოტის მეთაური 1904–1905 წლების რუსეთ-იაპონიის ომის დროს.
1904-1905 წლებში მონაწილეობდა რუსეთ-იაპონიის ომში. ცუსიმის ბრძოლაში რუსეთის ბალტიის ფლოტი გაანადგურა.
რესურსები ინტერნეტში
კატეგორია:იაპონელი სამხედრო მოღვაწეები კატეგორია:დაბადებული 27 იანვარი კატეგორია:დაბადებული 1848 კატეგორია:გარდაცვლილი 30 მაისი კატეგორია:გარდაცვლილი 1934
კეტა
კეტა (Oncorhynchus keta) — თევზი ორაგულისებრთა ოჯახისა. მისი სხეულის სიგრძე 1 მ აღწევს, მასა 14 კგ. გავრცელებულია წყნარი ოკეანის ჩრდილოეთ ნაწილში. იკვებება კიბოსნაირებით, მოლუსკებით, თევზებით. მწიფდება 4-5 წლისა. გამსვლელი თევზია. ტოფობისათვის შედის მდინარეში 1000 და მეტ კმ მანძილზე. აქვს მსხვილი ქვირითი (5-7 მმ დიამეტრისა), ნარინჯისფერი. გამრავლებისას „საქორწინოდ ირთვება“, განსაკუთრებით მამალი — სხეული უმუქდება, უჩნდება განივი მუქი ჟოლოსფერი ზოლები, ზურგი უკუზიანდება, ხორცი საჭმელად უვარგისი ხდება. ტოფობის შემდეგ იღუპება. კეტა ძვირფასი სარეწაო თევზია. იყენებენ დამარილებულს, ამზადებენ ზურგიელს და კონსერვს, ქვირითისაგან — წითელ ხიზილალას. კეტა იტანს აკლიმატიზაციას და ხელოვნურადაც მრავლდება.
ლიტერატურა
კატეგორია:ორაგულისებრნი
ახალციხის ეკლესია (ყაზბეგი)
ახალციხის ეკლესია — არქიტექტურული ძეგლი ყაზბეგის მუნიციპალიტეტის სოფელ ახალციხის განაპირას. თარიღდება IX-X საუკუნეებით.
ეკლესია სამნავიანი ბაზილიკა (11,9X12,4 მ) ნაგებია მოზრდილი, ტლანქად დამუშავებული ნატეხი ქვით. შენობა რამდენჯერმეა გადაკეთებული: ცენტრალური და ჩრდილოეთის კამარები აღდგენილია ხის კამაროვანი გადახურვით. ნაწილობრივ შეცვლილია ფასადების საპირე ქვებიც. არ შემორჩენილა ჩრდილოეთისა და დასავლეთის მინაშენები. შესასვლელი ცენტრალური ნავის დასავლეთითაა. გარედან სწორკუთხა კარი შიგნით ნახევარწრიული თაღითაა გადახურული. ნავები ერთმანეთისაგან გამოყოფილია ოთხკუთხა ბოძზე დაყრდნობილი სამი წყვილი თაღით. თაღები ეყრდნობა მარტივი პროფილის კაპიტელებს. შუა ნავი დანარჩენზე განიერია და მთავრდება ნახევარწრიული აფსიდით, რომლშიც ერთი თაღოვანი სარკმელია. აფსიდის სამხრეთით და ჩრდილოეთით სადიაკვნე და სამკვეთლოა, რომლებიც კარით შესაბამის გვერდით ნავებს უკავშირდება. ორივე სათავსოს აღმოსავლეთ კედელში თითო თაღოვანი სარკმელია.
მალაიზიის დროშა
thumb|მალაიზიის დროშა|alt=Flag of Malaysia.svg მალაიზიის დროშა მალაიზიურ ენაზე ცნობილი, როგორც „Jalur Gemilang” წარმოადგენს მალაიზიის სახელმწიფოებრივ და სუვერენულ სიმბოლოს და შედგება ერთმანეთის მიყოლებით განლაგებული თანაბრი სიგანის 14 წითელი და თეთრი ზოლისაგან. ზოლები წარმოადგენს მალაიზიის 13 შტატს და ფედერალურ ხელისუფლებას.
მარჯვენა ზედა კუთხეში არსებული მუქი ცისფერი აღნიშნავს მალაიზიის ხალხთა ერთინობის სიმბოლოს ცისფერ ფონზე გამოსახული ნახევარმთვარე და ვარსკვლავი აღნინავს მალაიზიის რელიგიას — ისლამს, ხოლო 14-ქიმიანი ვარსკვლავი ისევ და ისევ 13 შტატისა და ფედერალური მთავრობის ერთობას. ყვითელი ფერი წარმოადგენს მმართველთა ფერს, სამი ძირითადი ფერი — წითელი, ყვითელი და ცისფერი ფერების შეხამება წარმოადგენს მალაიზიის მეგობრობას დიდ ბრიტანეთთან და მალაიზიის ერთიანობას თანამეგობრობის წევრ ქვეყნებთან.
რესურსები ინტერნეტში
კატეგორია:სახელმწიფო სიმბოლოები კატეგორია:მსოფლიოს ქვეყნების დროშები კატეგორია:მალაიზია
ანტონიო დი ჯენარო
ანტონიო დი ჯენარო (Antonio Di Gennaro დ. 5 ოქტომბერი, 1958) — იტალიელი მწვრთნელი და ყოფილი ფეხბურთელი. თამაშობდა ნახევარმცველის პოზიციაზე.
რესურსები ინტერნეტში
კატეგორია:დაბადებული 1958 კატეგორია:იტალიელი ფეხბურთელები კატეგორია:ფიორენტინას ფეხბურთელები კატეგორია:პერუჯის ფეხბურთელები კატეგორია:ელას ვერონის ფეხბურთელები კატეგორია:ბარის ფეხბურთელები კატეგორია:დაბადებული 5 ოქტომბერი
ჯონ კეილი
ჯონ დეივის კეილი (დ. 9 მარტი, 1942) — ბრიტანეთის იმპერიის ორდენის მფლობელი უელსელი მუსიკოსი, კომპოზიტორი, სიმღერების ავტორი, შემსრულებელი და პროდიუსერი. იგი იყო ექსპერიმენტული როკ-ჯგუფ The Velvet Underground-ის ერთ-ერთი თანადამაარსებელი.
მიუხედავად იმისა, რომ იგი უფრო მეტად ცნობილია როკ-მუსიკაში მოღვაწეობით, კეილი სხვადასხვა ჟანრში მუშაობდა, როგორიც არის ზუზუნის მუსიკა და კლასიკური მუსიკა. The Velvet Underground-იდან წასვლიდან, 1968 წლის შემდეგ გამოცემული აქვს დაახლოებით 30 ალბომი. სოლო-შემოქმედების მხრივ ყველაზე მეტად ცნობილია ალბომით Paris 1919 და ლეონარდ კოენის „Hallelujah“-ს ქავერ-ვერსიით, ისევე, როგორც 1970-იან წლებში ლეიბლზე Island Records გამოცემული ალბომების ტრილოგიით - Fear, Slow Dazzle და Helen of Troy.
კოული თანამშრომლობდა ან პროდიუსერობას უწევდა მრავალ შემსრულებელს, რომელთა შორის არიან: ლუ რიდი, ნიკო, ლა მონ იანგი, ჯონ კეიჯი, ტერი რაილი, ჰექტორ ზაზუ, Cranes, ნიკ დრეიკი, მაიკ ჰერონი, კევინ ეიერსი, ბრაიან ინო, პეტი სმითი, The Stooges, The Modern Lovers, არტ ბერგმანი, Manic Street Preachers და მათი ლიდერი ჯეიმზ დინ ბრედფილდი, მარკ ელმონდი, Element of Crime, Squeeze, Happy Mondays, LCD Soundsystem, The Replacements და Siouxsie and the Banshees.
სქოლიო
კატეგორია:დაბადებული 1942 კატეგორია:ბრიტანელი ექსპერიმენტული მუსიკოსები კატეგორია:ბრიტანელი როკ-მევიოლინეები კატეგორია:ბრიტანეთის იმპერიის ორდენის ოფიცრები კატეგორია:უელსელი მომღერლები კატეგორია:უელსელი პროდიუსერები კატეგორია:უელსელი როკ ბას-გიტარისტები კატეგორია:უელსელი როკ-მუსიკოსები კატეგორია:უელსელი სიმღერების ავტორები კატეგორია:უელსელი მევიოლინეები კატეგორია:პროტოპანკ-მუსიკოსები კატეგორია:Reachout International Records-ის შემსრულებლები კატეგორია:The Velvet Underground-ის წევრები კატეგორია:Island Records-ის შემსრულებლები კატეგორია:ZE Records-ის შემსრულებლები კატეგორია:Double Six Records-ის შემსრულებლები კატეგორია:All Saints Records-ის შემსრულებლები კატეგორია:Beggars Banquet Records-ის შემსრულებლები კატეგორია:I.R.S. Records-ის შემსრულებლები კატეგორია:Reprise Records-ის შემსრულებლები კატეგორია:დაბადებული 9 მარტი
არკილიოსი
არკილიოსი (Arquillos) — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის ელ-კონდადო-დე-ხაენის კომარკის შემადგენლობაში. ფართობი — 62,2 კმ². მოსახლეობა — 1722 კაცი (2020 წ.).
სქოლიო
კატეგორია:ხაენის მუნიციპალიტეტები
კასტელვეტრანო
კასტელვეტრანო (Castelvetrano) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 30369 ადამიანი. ფართობი 206 კმ²-ია. სატელეფონო კოდი — 0924, საფოსტო ინდექსი — 91022.
რესურსები ინტერნეტში
კატეგორია:ტრაპანის პროვინციის კომუნები
სულპანი
სულპანი (Сулпан; Сулпан) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 54 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 55 კმ-ით.
რესურსები ინტერნეტში
კატეგორია:ალშეევის რაიონის სოფლები
ანხჰაფი
ანხჰაფი — ძველი ეგვიპტის პრინცი მეოთხე დინასტიიდან, ეგვიპტის ძველი სამეფოს პერიოდის დროს. ანხჰაფი ეგვიპტის ფარაონის სნეფრუს შვილი იყო.
რესურსები ინტერნეტში
კატეგორია:ძველი ეგვიპტის პრინცები კატეგორია:ეგვიპტის მეოთხე დინასტიის პრინცები
Pornhub
Pornhub — კერძო კანადური პორნოგრაფიული საიტი, შეიქმნა მონრეალში, მისი შემქმნელია მეტ კეზერი, საიტი გაეშვა 2007 წელს. საიტი ხელმისაწვდომია 11 ენაზე. საიტი არ არის დაბლოკილი რომელიმე ქვეყანაში, შესაბამისად ხელმისაწვდომია მსოფლიოს ყველა რეგიონისა თუ სახელმწიფოსათვის. საიტის შტაბ-ბინა განთავსებულია მონრეალში, კანადაში.
2018 წლის საპრეზიდენტო არჩევნებზე პოლიტიკური პარტია გირჩის პრეზიდენტობის კანდიდატმა, ზურაბ ჯაფარიძემ პორნო-საიტზე საკუთარი საარჩევნო ბანერები განათავსა. მომხმარებლებს საიტზე ამ წარწერებით ორი ბანერი ხვდებოდა: „მეტი სექსი, მეტი თავისუფლება“ და „მე არ გპირდებით ზომის გაზრდას“. გირჩი საიტზე საკუთარი რეკლამის განთავსების მიზეზად მცირე ბიუჯეტის ეფექტურად ხარჯვას ასახელებს.
სქოლიო
კატეგორია:MindGeek კატეგორია:პორნოსაიტები კატეგორია:კანადური საიტები კატეგორია:2007 წელს დაარსებული საიტები
კუდუხანთკარი
კუდუხანთკარი, კუდუხაანთკარი, კუდუხაანი — სოფელი საქართველოში, კასპის მუნიციპალიტეტში. ფორმალურად ცალკე სოფლად არ ითვლება და საკორინთლოს ნაწილს წარმოადგენს. ახლოს არის ოკუპირებული ახალგორის მუნიციპალიტეტის სოფელ მონასტერთან. მდებარეობს ლეხურის ხეობაში, საკორინთლოს გაღმა. მისასვლელი გზა სოფელ გორაკიდან აქვს.
სოფელში ცხოვრობენ კუდუხაშვილები, ერთი ოჯახი იყო ბიგანიშვილებისაც. მოსახლეობის უმეტესობამ ქართულ-ოსური კონფლიქტის დროს კუდუხანთკარი დატოვა.
სოფლის ჩრდილო-დასავლეთით დგას გვიანდელი ფეოდალური ხანის კუდუხაანთ ციხე და კუდუხაანის კომპლექსი.
სქოლიო
კატეგორია:კასპის მუნიციპალიტეტის სოფლები
ვიეტნამის სამხედრო ისტორიის მუზეუმი
ვიეტნამის სამხედრო ისტორიის მუზეუმი (Bảo tàng Lịch sử Quân sự Việt Nam) — სამხედრო მუზეუმი ჰანოიში, ვიეტნამი. ეძღვნება ვიეტნამის შეიარაღებული ძალების მიერ განვლილ სამხედრო გზას. მუზეუმში წარმოდგენილია საბჭოთა, ჩინური და ასევე ამერიკული და ფრანგული სამხედრო ტექნიკისა და იარაღის ნიმუშები. მუზეუმი მუშაობს სამშაბთიდან კვირის ჩათვლით 08:00-დან 11:00-მდე და 13:00-დან 16:00-მდე. მუზეუმში შესასვლელი ბილეთის ფასში შედის ასევე ცნობილი თანგ-ლონგის სამეფო ქალაქის (ე. წ. ჰანოის ციტადელის) დათვალიერებაც გადასახედი მოედნიდან, საიდანაც იშლება ჰანოის და მისი შემოგარენის მშვენიერი ხედები. მუზეუმის ტერიტორიას გარს აკრავს ლენინის სახელობის პარკი.
მუზეუმის მისამართი: ვიეტნამი, ჰანოი, ბა-დინის რაიონი 28ა.
ისტორია და არქიტექტურა
სამხედრო ისტორიის მუზეუმი ვიეტნამის შვიდიდან ერთ-ერთი ეროვნული მნიშვნელობის მუზეუმია. მის გახსნას წინ უძღოდა ვიეტნამის სამხედრო სულისკვეთების შენარჩუნების მიზნით ჩატარებული გამოფენები. საბოლოოდ, ჰანოის სამხედრო მუზეუმი გაიხსნა 1959 წელს ვიეტნამის სახალხო არმიის დაარსებიდან 15 წლისთავის იუბილზე. მუზეუმის შექმნის ინიციატორი იყო ვიეტნამის პრეზიდენტი ხო ში მინი. სამხედრო მუზეუმის დაარსების 50 წლის იუბილეზე გაიხსნა მუზეუმის ოფიციალური ვებგვერდი, რომლის გახსნის მიზანიც იყო მუზეუმის მოღვაწეობის განვითარება. 2007 წელს თანგ-ლონგის სამეფო ქალაქი, რომელშიც მდებარეობს სამხედრო მუზეუმი, აღიარეს სახელმწიფო მნიშვნელობის არქიტექტურულ ძეგლად, ხოლო 2009 წლიდან - ეროვნულ ძეგლად. 2010 წელს კი ციხესიმაგრე შეიტანეს იუნესკოს მსოფლიო მემკვიდრეობის ძეგლების სიაში. სამხედრო მუზეუმი მდებარეობს სამეფო სასახლის ყოფილ შენობაში. მუზეუმის კომპლექსის ნაწილია დროშის კოშკი, რომელიც XIX საუკუნის ბოლოს, ვიეტნამში, საფრანგეთის დესტრუქციული ქმედებების შედეგად გადარჩენილი ერთ-ერთი შენობის ნაწილია. კიდევ ერთი ობიექტი, რომელიც შედის არქიტექტურულ ანსამბლში, არის კინთხიენის ძველი სასახლის საძირკველი. შემონახულია ასევე კიბეები, რომელიც გაფორმებულია დრაკონის ფიგურებით. ძველი ნაგებობებიდან ჩვენს დრომდე შემონახულია სამხრეთისა და ჩრდილოეთის კარიბჭები. ამჟამად თვლიან, რომ მიწის ქვეშ მდებარეობს სამეფო ციტადელის მრავალი ნანგრევი, რომელიც ჯერ კიდევ ელოდება აღმოჩენას.
ექსპოზიცია
thumb|right|220px|ვიეტნამელი ჯარისკაცის მცირე ქანდაკება სამხედრო მუზეუმის ექსპოზიცია განთავსებულია ოცდაათ საგამოფენო დარბაზში. სულ დაცულია 160 000 საგანი და დოკუმენტი, რომლებიც დაკავშირებულია ვიეტნამის შეიარაღებული ძალების განვითარების ისტორიასთან. მუზეუმში შესაძლებელია საბრძოლო მანქანების, ტანკების, სამხედრო ველოსიპედების, სამხედრო ვერტმფრენების, თვითმფრინავებისა და სხვავასხვა სახის იარაღების ნახვა, რომლებიც მონაწილეობდნენ ვიეტნამის დამოუკიდებლობისათვის ბრძოლებში. როგორც ექსპონატები ასევე გამოიყენება ტანსაცმელი, რომელიც ეკუთვნოდა ვიეტნამელ ჯარისკაცებს.
მიმდებარე ტერიტორიები
სამხედრო მუზეუმის ახლოს მდებარეობს ჰანოის რევოლუციის მუზეუმი. აქ წარმოდგენილია ექსპონატები, რომლებიც დაკავშირებულია რევოლუციის ამბებთან. მუზეუმში შეგიძლიათ გაიგოთ ვიეტნამის კომუნიზმის ჩამოყალიბების ისტორია და ვიეტნამის ცნობილი პოლიტიკოსების ბიოგრაფიები. რამდენიმე კვარტალში მდებარეობს ლიტერატურის ტაძარი. ეს მუზეუმი ტურისტებისთვის ერთ-ერთი ხშირად მონახულებადი ტერიტორიაა.
სქოლიო
კატეგორია:ვიეტნამის მუზეუმები
კარენ ალენი
კარენ ჯეინ ალენი (Karen Jane Allen; დ. 5 ოქტომბერი, 1951) — ამერიკელი მსახიობი. 1978 წელს სამსახიობო კარიერის დებიუტი შექმნა ამერიკულ კომედიაში, „ცხოველების სახლი“. 1981 წელს პირველი მნიშვნელოვანი როლი, მარიონ რეინვუდი ითამაშა ამერიკულ სათავგადასავლო ფილმში, „ინდიანა ჯონსი და დაკარგული კიდობნის მაძიებლები“, იგივე როლი ითამაშა 2008 წლის ფილმში, „ინდიანა ჯოუნსი და ბროლის თავისქალის სამეფო“. 1984 წელს გადაიღეს ამერიკულ რომანტიკულ-სამეცნიერო ფანტასტიკაში, „ადამიანი ვარსკვლავიდან“. 1988 წელს ითამაშა საახალწლო ფილმში, „ახალი საშობაო ზღაპარი“. ნათამაშები აქვს ბროდვეის თეატრში.
ადრეული ცხოვრება
ამერიკელი მსახიობი კარენ ალენი დაიბადა 1951 წლის 5 ოქტომბერს, კაროლტონში, ილინოისის შტატში. არის უნივერსიტეტის პროფესორის, რუთ პატრისიას და FBI-ს აგენტის, კაროლ ტომფსონ ალენის ქალიშვილი. ეთნიკური წარმომავლობით არის ინგლისელი, ირლანდიელი, შოტლანდიელი და ვალიელი. მამამისის სამსახურის გამო ოჯახი ხშირად იცვლიდა საცხოვრებელ ადგილს. „თითქმის ყოველწლიურად გადავაადგილდებოდით, ამის გამო ყოველთვის ვიყავი სკოლის ახალი მოსწავლე და არასდროს მქონია საშუალება მყოლოდა ნამდვილი მეგობრები“ — ამბობს ალენი, 1987 წელს. 17 წლის ასაკში მერილენდში დაამთავრა „დუვალის საშუალო სკოლა“, შემდეგ საცხოვრებლად გადავიდა ნიუ-იორკში, სწავლა დაიწყო „მოდის ტექნოლოგიების ინსტიტუტში“, სადაც ხელოვნებას და დიზაინს 2 წლის განმავლობაში სწავლობდა.
მოგვიანებით სწავლა დაიწყო „ჯორჯ ვაშინგტონის უნივერსიტეტში“. მონაწილეობას იღებდა ვაშინგტონის თეატრის ლაბორატორიაში. 1974 წელს გაწევრიანდა „შექსპირი & კომპანიაში“, მასაჩუსეტში. სამი წლის შემდეგ, დაბრუნდა ნიუ-იორკში და სწავლა დაიწყო „ლი სტრასბერგის თეატრისა და კინოს ინსტიტუტში“.